สวัสดีครับ วันนี้ผมจะพูดถึงเรื่องการเลี้ยงหมานะครับ คือปกติผมจะเรียก สุนัข ว่า หมา นะครับ คือผมไม่ค่อยเรียกว่า สุนัข เท่าไหร่ เพราะว่ามัน..มันช้านะครับ เราก็เลยเรียกว่า หมา มันง่ายและก็เร็วดี ปกติผมเป็นคนที่ไม่เลี้ยงหมานะครับ คือบ้านไม่เคยมีหมาเลย แต่พอผมย้ายเข้ามาอยู่ที่บ้านใหม่ ที่บ้านใหม่มีหมาอยู่สามตัว ซึ่งผมไม่ได้เป็นเจ้าของนะครับ เป็นของน้าและก็ของพี่สาว ผมก็เลยจำเป็นต้องเลี้ยงหมาที่บ้านใหม่ หมาทั้งสามตัวนี้ มีอยู่สามสายพันธุ์นะครับ ตัวแรกเป็นหมาไทยชื่อว่า ไอ้แบ๊กนะครับ จะเรียกให้สุภาพว่า แบ๊กเฉย ๆ ก็ได้นะครับ แต่ผมละก็ที่บ้านเรียกกันว่า ไอ้แบ๊ก เดี๋ยวผมจะเล่าประวัติของไอ้แบ๊กให้ฟังนะครับ คือไอ้แบ๊กเป็นหมาข้างถนน เราไม่ได้ซื้อมานะครับ มันเป็นหมาจรจัด แล้วทีนี้เนี่ย วันหนึ่งมันมาอยู่แถวๆ บ้านเรา มันไม่มีข้าวกินนะครับ เราก็เลย เอ่อ..สงสารเอาข้าวให้มันกิน ทีนี้พอเราเอาข้าวให้มันกินเนี่ย มันก็มาบ่อย ๆ ขึ้น มาบ่อยมาขึ้น แล้วเราก็เอาข้าวให้มันกินทุกวัน ๆ จนในที่สุดมันก็แบบ เข้ามาในบ้านเราเอง คือเราไม่ได้เชิญมันเข้ามาในบ้านนะครับ มันมาเอง แล้วเราก็เลยจำเป็นต้องเลี้ยงมัน ไอ้แบ๊กเป็นหมาที่มีนิสัยดุนะครับ มันชอบเห่าแล้วก็กัดคน ถ้าเกิดเราเป็นคนแปลกหน้าเนี่ย มันก็จะเห่า มันเป็นหมาที่ไม่ชอบอาบน้ำนะครับ เพราะว่าเราเข้าไปแตะตัวไม่ได้ไง ถ้าเราเข้าไปใกล้มัน มันก็จะขู่ ดังนั้น เราก็เลยไม่สามารถอาบน้ำให้มันได้ มันก็เลยเป็นหมาที่มีแต่ เห็บ แล้วก็ หมัดเยอะ แถมบางจุดเนี่ย มันจะเป็นขี้เรื้อนด้วย คนในบ้านเลยไม่ค่อยเล่นกับมันนะครับ ไม่ค่อยไปยุ่งกับมันเท่าไหร่ ก็ปล่อยมันอยู่อย่างงั้นแหละ หมาตัวที่สอง เป็นหมาพันธุ์โกลเดิลริทรีเวอร์นะครับ ชื่อว่า บอบบี้ หมาตัวนี้เป็นหมาที่ตัวใหญ่มากเลยนะครับ ตัวสูงเท่าเอวเนี่ย เป็นหมาที่ใจดีมาก ๆ มันไม่เห่า แล้วก็ไม่ขู่คนเลย ดังนั้นมันก็เลยโดนไอ้แบ๊กแกล้งบ่อย ๆ ไง คือเวลาบอบบี้กินข้าวเนี่ย ไอ้แบ๊กมันก็จะมาขู่ มาแย่งบอบบี้กินข้าว แต่ว่าบอบบี้ก็ไม่โกรธนะครับ ก็ปล่อยให้ไอ้แบ๊ก แย่งไป ตัวเองก็ไม่ได้กินข้าว เป็นหมาที่น่ารักนะครับ นิสัยดี ดังนั้นคนก็เลยเล่นกับมันเยอะ ที่บ้านก็ชอบเล่นกับบอบบี้นะครับ แต่ว่าไอ้แบ๊กนี้ ไม่มีใครเล่นด้วยนะครับ เพระมันชอบขู่ หลัง ๆ มานี้ ไอ้แบ๊กนี่ชอบอิจฉาบอบบี้ไง คือคนไปเล่นกับบอบบี้เยอะ ไม่มีคนเล่นกับแบ๊กเลย มันก็เลยเข้าไปแกล้งบอบบี้ ไปขู่บ้าง ไป..อะไรอย่างเงี้ย แต่ว่าบอบบี้นี่มีข้อเสียนะครับ คือหมาพันธุ์โกลเดิลเนี่ย ขนมันจะยาว แล้วทีนี้เนี่ย เวลาเราไม่ได้อาบน้ำให้มันเนี่ย มันจะเหม็น คือตัวเหม็นมาก ๆ คือบางทีเหม็นเกินอะ เราเลยต้องอาบน้ำให้มันทุกอาทิตย์เลย แต่ถ้าเกิดว่าครั้งไหนอาบน้ำแล้วมันยังเหม็นอยู่ แสดงว่าขนมันยาวเกินละ เราต้องพาไปตัดขน เพราะไม่งั้น มันจะแบบ มีหมัด มีเห็บ แล้วมันจะสกปรกนะครับ อาหารของไอ้แบ๊กกับบอบบี้ ส่วนใหญ่จะเป็นอาหารเม็ดนะครับ แต่ถ้าเกิดว่าวันไหน ได้ออกไปข้างนอก เราก็อาจจะซื้อหัวไก่สับ มาคลุกกับข้าวให้มันกิน หรือไม่ก็ซื้ออาหารกระป๋อง ที่เป็นเนื้อในกระป๋องนะครับ แบ๊กกับบอบบี้เป็นหมาตัวโตนะครับ เราจะต้องให้มันนอน นอกบ้าน เอาไปนอนในบ้านไม่ได้ เพราะมันสกปรก ตอนกลางคืน มันก็เลยกลายเป็นยามเฝ้าบ้านนะครับ มันจะนอนอยู่บริเวณหน้าประตูบ้าน ถ้าเกิดว่ามีใครเดินผ่านหน้าประตูบ้าน หมายถึงประตูรั้วนะครับ มันก็จะเห่า เพื่อไล่คนแปลกหน้าออกไป หมาตัวสุดท้ายเป็นหมาพันธุ์ชิวาวานะครับ ชื่อว่าเมเปิล เป็นหมาตัวเล็ก ๆ ขนยาว ๆ ตาโต ๆ หูตั้ง ๆ เป็นหมาของพี่สาวนะครับ พึ่งซื้อมาเมื่อ สี่ห้าเดือนที่แล้ว ไอ้ตัวนี้เป็นหมาที่ได้นอนในบ้านนะครับ เพราะว่าตัวมันเล็ก แล้วก็ดูแลง่าย พี่สาวทะนุถนอมอย่างดี มาก ๆ เลย ซื้ออาหารดี ๆ ให้มันกิน อาบน้ำให้มันด้วย นอนบนเตียงอีกต่างหาก แต่ว่าเมเปิล เป็นหมาที่น่ารำคาญนะครับ เพระว่ามันชอบเห่า ถ้าเกิดว่ามันเจอคนแปลกหน้าเข้ามาในบ้านเนี่ย มันก็จะเห่า แล้วก็เห่าไม่หยุดเลยนะ แถมเวลาที่มันดีใจเนี่ย มันชอบฉี่แตกด้วย คือตอนนั้นผมเข้าไปเล่นด้วยไง มันก็เลยดีใจ แล้วพอดีใจปุ๊บ ฉี่มันก็ไหลออกมาเลอะกางเกงผมหมดเลย มันเป็นหมาที่คุมตัวเองไม่ค่อยอยู่เท่าไหร่อะ เหมือนหมาไฮเปอร์อะครับ เวลาดีใจมันก็ดีใจมาก ๆ เวลามันเห่า มันก็เห่าไม่หยุด ถ้าเกิดคนที่ไม่ค่อยรู้จักเนี่ย มันก็จะเห่า แต่ถ้าเกิดเราได้รู้จักมันแล้ว มันก็จะดีใจ ติดคน เดินตาม กระโดดโลดเต้น